মঞ্জুলা
মঞ্জুলা (১৯৫৩-২০১৩) ভারতের তামিল চলচ্চিত্র শিল্পের একজন অভিনেত্রী ছিলেন। তামিল ভাষার চলচ্চিত্র ছাড়াও তিনি তেলুগু ভাষার চলচ্চিত্রেও অভিনয় করতেন। মঞ্জুলা সর্বপ্রথম জেমিনি গণেশন এবং কাঞ্চনা অভিনীত চলচ্চিত্র শান্তি নীড়ায়ম (১৯৬৯) এ উঠতি বয়সী তরুণীর চরিত্রে অভিনয় করেছিলেন। এমজিআর অভিনীত রিকশাকারান (১৯৭১) এ তিনি তার ক্যারিয়ারের প্রথম নায়িকার ভূমিকায় ছিলেন। ১৯৭৬ সালে অভিনেতা বিজয়কুমারকে মঞ্জুলা বিয়ে করেন, তাদের তিন কন্যা হয়েছিলো।